钦定古今图书集成/历象汇编/庶征典/第008卷 > 《历学会通》 > 《旋风占篇第五十五》
## 钦定古今图书集成/历象汇编/庶征典/第008卷 > 《历学会通》 > 《旋风占篇第五十五》

独鹿盘桓，风名曰旋，入吾寨急宜严备，入敌城急合
攻焉。入宫宅屋室之内，决音情刑德为先，德为喜庆，
刑作忧烦。入屋室飞扬衣物，惊财耗不盗须燃。凡行
次逆来冲我宜回避，暂止勿前，噫祥变无穷，占书杂
注，余乃撮机要为《集解》之篇，举宏纲为长短之句。士
乎士乎，志欲学匡国佐君之术，尤宜览斯书诵斯赋。

附占

风从《德合》上来，吉，刑冲上来，凶。

干德

甲甲　乙庚　丙丙　丁壬　戊戊　己甲　庚庚
辛丙　壬壬　癸戊。

支德

子巳　丑午　寅未　卯申　辰酉　巳戌　午亥
未子　申丑　酉寅　戌卯　亥辰。

三合

申子辰　亥卯未　巳酉丑　寅午戌。

刑冲

子卯　卯子　丑戌　戌未　未丑　寅巳　巳申
申寅　辰午酉亥自刑。

子午　丑未　寅申　卯酉　辰戌　巳亥冲。

墓

木未　火戌　土辰　金丑　水辰

太岁为天子，月建为大臣，日为师尹，时为庶民。

《易经》。